ঝালকাঠি, ১৫ জুন (সূর্যালোক নিউজ) :: বরিশাল-খুলনা আঞ্চলিক মহাসড়কে ঝালকাঠি শহরের প্রবেশদ্বার পেট্টোলপাম্প গোলচত্বরে বিজয় ভাস্কর্য নির্মাণের দাবিতে বুধবার সমাবেশ ও মানববন্ধন করেছে ঝালকাঠি  থিয়েটার নামের একটি সংগঠন। সুস্থ সংস্কৃতিই গড়ে সুস্থ সমাজ এ স্লোগানকে সামনে রেখে সংগঠনটি কাজ করছে। সংগঠনের সভাপতি দুলাল কৃষ্ণ দাসের সভাপতিত্বে অনুষ্ঠিত সমাবেশে মুক্তিযোদ্ধা ও সাবেক জেলা ক্রীড়া অফিসার মোঃ নাসির উদ্দিন, জেলা আওয়ামী লীগের শ্রমবিষয়ক সম্পাদক আব্দুল মালেক, ঝালকাঠি থিয়েটারের সাধারণ সম্পাদক শফিকুল ইসলাম রানা, মোঃ আল-মামুন, ইলিয়াছ খান, তরিকুল ইসলাম তারেক, কার্তিক দত্ত, মিজান গাজী, ইমরান হোসেন আরিফ, পরিয়াজ হোসেন খান শামীম, সুজন, সোহাগ ও বক্তৃতা করেন। বিভিন্ন পেশার মানুষ এ কর্মসূচিতে অংশ নেন।